Nelekari
నీలేకని ఇన్‌..నలుగురు ఔట్‌!
ముంబయి, ఆగస్టు 27 ఇన్ఫోసిస్‌ సిఇఒగా విశాల్‌ సిక్కా అనూహ్య రాజీనామా తర్వాత ఇన్ఫోసిస్‌కు తగిలిన గట్టిషాక్‌నుంచి రికవరీకి కంపెనీ సత్వరమేయ్రత్నాలు ప్రారంభించింది. రెండులక్షల మందికిపైగా ఉద్యోగులున్న అతిపెద్ద ఐటి సంస్థ కావడం దేశంలోనే అతిముఖ్యమైన ఐటి కంపెనీల్లో ఒకటికావడంతో అందరికళ్లూ వీటిపైనే ఉన్నాయి. ఐటి రంగానికి దిక్సూచిగా నిలిచిన ఈకంపెనీలో అనిశ్చితి పరిస్థితి ఏర్పడటం కార్పొరేట్‌ వర్గాలను కూడా ఆశ్చర్యానికి గురిచేసింది. ఈ నేపథ్యంలో కంపెనీ సారధ్యబాధ్యత లు ఎవరు తీసుకోవాలన్న అంశంపై గడచిన నాలుగైదురోజులుగా తీవ్రస్థాయిలో చర్చలు సాగుతు న్నాయి. మళ్లీ పాతబాస్‌ నారాయణ మూర్తి లేదా నందన్‌ నీలేకని రావాలని వాటాదారులు పట్టుబడు తున్న సంగతి తెలిసిందే. కార్పొరేట్‌ సుపరిపాలన అంశంకూడా ఎదురవడటంతో ఇక పాతబ్యాచ్‌ అంతా చూస్తూ ఊరుకోలేకపోయింది.
అడ్డగోలు జీతాలు పెంపు అని అనేక వివాదాస్పద నిర్ణయాలు తీసుక్ను పాతబోర్డుపై నారాయణ మూర్తి, మోహన్‌దాస్‌ పా§్‌ు, బాలకృష్ణన్‌ వంటి వారు విరుచుకుపడుతూ వచ్చారు. దీనితో విశాల్‌ సిక్కా ఛైర్మన్‌పదవికి రాజీ నామా చేయకతప్పలేదు. అయితే ఈ గండం ఇంత త్వరగా గట్టెక్కుతుందని ఎవ్వరూ ఊహించలేదు. నందన్‌ నీలేకనికి సారధ్యబాధ్యతలు అప్ప గించింది. దీన్ని ఇబ్బందిగా భావించిన పాతబోర్డు మొత్తం రాజీనామా చేసింది. కొత్తగా సంస్థ తీసుకున్న నిర్ణయాల్లో నందన్‌ నీలేకని నాన్‌ ఎగ్జిక్యూటివ్‌,
నాన్‌ ఇండిపెండెంట్‌ డైరెక్టర్‌ బోర్డు ఛైర్మన్‌గా తక్షణమే బాధ్యతలు స్కీవకరిస్తారు. బోర్డుఛైర్మన్‌గా వ్యవ హరించిన శేషసాయి రాజీనామా ఆమోదించారు. ఎగ్జిక్యూటివ్‌ వైస్‌ఛైర్మన్‌ బోర్డు డైరెక్టర్‌ పదవులకు విశాల్‌సిక్కాచేసిన రాజీనామా ఆమోదం. బోర్డులోమరో సభ్యుడు ప్రొఫెసర్‌ జెఫ్రీ లెహ్మాన్‌రాజీనామాను కూడా ఆమోదించారు. సంస్థ కోఛైర్మన్‌గా వ్యవహరిస్తున్న రవి వెంకటేషన్‌ రాజీనామా కూడా ఆమో దం పొందింది. ఆయన స్వతంత్ర డైరెక్టర్‌గా మాత్రమే సంస్థలో కొనసాగుతారు. గతంలో టాటాసన్స్‌ ప్రమోటింగ్‌ కంపెనీలో జరిగిన తరహాలోనే ఇపుడు ఇన్ఫోసిస్‌ యాజమాన్య ప్రక్షాళన జరుగుతోంది. టాటాసన్స్‌కు సైరస్‌మిస్త్రీరాజీనామాచేయడం, తాత్కాలికంగా రతన్‌టాటా ఆతర్వాత బోర్డుకు టిసిఎస్‌ ఎండి సిఇఒ నటరాజన్‌చంద్రశేఖరన్‌ ఎగ్జిక్యూటివ్‌ఛైర్మన్‌గా బాధ్యతలు స్వీకరించిన సంగతి తెలిసిందే.